CELEX: C2004/106/47
Language: da
Date: 2004-04-30 00:00:00
Title: Sag C-111/04 P: Appeliværksat den 3.marts 2004 (fax af 25.2.2004) af Adriatica di Navigazione SpAtil prøvelse af dom afsagt den 11. december 2003 afDe Europæiske Fællesskabers Ret i Første Instans (Femte Afdeling) i sag T-61/99,Adriatica di Navigazione SpA mod Kommissionen for De EuropæiskeFællesskaber.

30.4.2004   
            
            
               DA
            
            
               Den Europæiske Unions Tidende
            
            
               C 106/27
            
         Appel iværksat den 3. marts 2004 (fax af 25.2.2004) af Adriatica di Navigazione SpA til prøvelse af dom afsagt den 11. december 2003 af De Europæiske Fællesskabers Ret i Første Instans (Femte Afdeling) i sag T-61/99, Adriatica di Navigazione SpA mod Kommissionen for De Europæiske Fællesskaber.
   (Sag C-111/04 P)
   (2004/C 106/47)
   Ved De Europæiske Fællesskabers Domstol er der den 3. marts 2004 iværksat appel af Adriatica di Navigazione SpA ved avvocati Mario Siragusa og Francesca Maria Moretti til prøvelse af dom afsagt den 11. december 2003 af De Europæiske Fællesskabers Ret i Første Instans (Femte Afdeling) i sag T-61/99, Adriatica di Navigazione SpA mod Kommissionen for De Europæiske Fællesskaber.
   Appellanten har nedlagt følgende påstande:
   
               1.
            
            
               – Dommen ophæves, for så vidt som det herved fastslås, at den fejlagtige definition af det relevante marked ikke har haft negative følger for Adriatica og at selskabet uberettiget antages at have deltaget i en overtrædelse, som selskabet ikke har begået, eftersom det drejer sig om en adfærd, som selskabet ikke har udvist.
            
         
               2.
            
            
               Dommen ophæves, for så vidt som det afvises, at Adriaticas samlede adfærd efter mødet den 24. november 1993 indebar, at det gyldigt afbrød den kritiserede adfærd, hvilket indebærer, at det ikke ifalder ansvar for de former for adfærd, som blev besluttet på mødet.
            
         
               3.
            
            
               Som følge af, at påstanden under 2 tages til følge, ophæves dommen for så vidt som den fastslår varigheden af den ulovlige adfærd, Adriatica har udvist, og den periode med overtrædelse, der tilskrives selskabet, nedsættes.
            
         
               4.
            
            
               Som følge af, at påstanden under 1 tages til følge, nedsættes den bøde, Retten har godkendt med hensyn til Adriatica.
            
         
               5.
            
            
               Som følge af, at påstandene under 1, 2 og 3 tages til følge, nedsættes de bøder, Adriatica er blevet pålagt, på grund af, at de retsstridige handlinger, selskabet har begået, er mindre grove og af kortere varighed.
            
         
               6.
            
            
               Subsidiært og uanset om de øvrige påstande tages til følge, ophæves dommen, for så vidt som Retten fejlagtigt har fastsat den nedsættelse af bøden, der skal indrømmes Adriatica, idet bøden nedsættes efterfølgende.
            
         
               7.
            
            
               Kommissionen tilpligtes at betale sagens omkostninger for begge retsinstanser.
            
         Søgsmålsgrunde og væsentligste argumenter:
   
               —
            
            
               Tilsidesættelse af artikel 81 EF og urigtig retsanvendelse for så vidt angår den ukorrekte vurdering af følgerne for Adriatica af Kommissionens fejlagtige fastlæggelse af det relevante marked.
            
         
               —
            
            
               Tilsidesættelse af artikel 81 EF og urigtig retsanvendelse ved bedømmelsen af de omstændigheder, der var afgørende for, at Adriatica afbrød den retsstridige adfærd.
            
         
               —
            
            
               Tilsidesættelse af artikel 81 EF og artikel 19 i forordning nr. 4056/86 (1) i forbindelse med fastsættelsen af varigheden og grovheden af den tilsidesættelse, der tilskrives Adriatica.
            
         
               —
            
            
               Subsidiært, tilsidesættelse af artikel 81 EF og artikel 19 i forordning nr. 4056/86 og manglende begrundelse med hensyn til udmålingen af bøden til Adriatica.
            
         
      (1)  EFT L 378 af 31.12.1986, s. 4.